Milé študentky a milí študenti,

ponúkame vám možnosť prihlásiť na súťaž vo filozofickej **Študentskej a vedeckej odbornej činnosti (ŠVOČ).**

**Prečo sa zúčastniť?**

• účasť na ŠVOČ predstavuje možnosť nadobudnúť skúsenosť práce na vlastnom výskume pod odborným vedením

• nadobudnete skúsenosti s písaním a prezentovaním, ktoré sú nápomocné aj v ďalšom štúdiu a živote

• najlepšia práca môže byť navrhnutá do celoslovenského kola súťaže ŠVOČ

• autorom najlepších prác bude navrhnuté motivačné štipendium a knižné ceny

Termín prihlásenia a odovzdania práce: 5. máj 2023

Termín prezentácie: 16. máj 2023

Prihlášky posielajte na adresu michal.zvarik@truni.sk

**Pravidlá a normy práce:**

1. Práca má obsahovať titulný list s uvedením názvu práce, menom a priezviskom autora, názvom fakulty, názvom univerzity a akademický rok

2. Práca musí byť odovzdaná v rozsahu 10–12 normostrán s použitím fontu Times New Roman, veľkosť 12, riadkovanie 1,5.

3. Práca musí obsahovať abstrakt v slovenskom a anglickom jazyku v rozsahu približne 150 slov a kľúčové slová v slovenskom a anglickom jazyku

4. Štruktúra práce zahŕňa úvod, vlastný text práce a záver a zoznam použitých zdrojov

5. Súťažná práca nesmie byť časťou publikovanej, odovzdanej alebo obhájenej záverečnej práce

6. Pri spracovaní bibliografických odkazov používajte nasledujúci vzor:

EPSTEIN, J.: Poetika obrazů. Praha: Herman & synové 1997, s. 258.  
REA, C. M.: Four-Dimensionalism. In: LOUX, J. M. – ZIMMERMAN, D. (eds.): The Oxford Handbook for Metaphysics. Oxford: Oxford University Press 2005, s. 254 – 256.  
SUVÁK, V.: Patočka a Foucault: starosť o dušu a starosť o seba. In: Filosofický časopis, roč. 65, 2017, č. 6, s. 893.  
SAČKOVÁ, M.: Tri klasické druhy teórií humoru a jeho súčasné skúmanie. In: Ostium, roč. 10, 2014, č. 1. URL: <https://ostium.sk/index.php?mod=magazine&act=show&raid=531>.

V zozname literatúry uvádzajte použité zdroje nasledovným spôsobom:

EPSTEIN, J.: Poetika obrazů. Praha: Herman & synové 1997.  
REA, C. M.: Four-Dimensionalism. In: LOUX, J. M. – ZIMMERMAN, D. (eds.): The Oxford Handbook for Metaphysics. Oxford: Oxford University Press 2005, s. 246 – 280.  
SUVÁK, V.: Patočka a Foucault: starosť o dušu a starosť o seba. In: Filosofický časopis, roč. 65, 2017, č. 6, s. 887 – 910.  
SAČKOVÁ, M.: Tri klasické druhy teórií humoru a jeho súčasné skúmanie. In: Ostium, roč. 10, 2014, č. 1. URL: <https://ostium.sk/index.php?mod=magazine&act=show&raid=531>.

Poznámky a bibliografické odkazy uvádzajte v rukopise pod čiarou. Pri citovaní antických a klasických autorov použite štandardné odkazy (pre bližšie informácie pozri [PORUBJAK, M. – VYDRA, A.: Zoznam skratiek vybraných antických autorov a ich diel. In: *Ostium*, roč. 4, 2008, č. 3](https://ostium.sk/sk/zoznam-skratiek-vybranych-antickych-autorov-a-ich-diel/)).